open-index/open-wikipedia-markdown huggingface dataset:
সরোজ পাঠক

**সরোজ পাঠক** (১ জুন ১৯২৯ – ১৬ এপ্রিল ১৯৮৯) একজন গুজরাতি ঔপন্যাসিক। তিনি এর সঙ্গে ছোট গল্পকার এবং রচনাকার হিসাবেও প্রসিদ্ধ। তিনি ভারতের গুজরাত অঞ্চলের লেখক।

## জীবন
সরোজ পাঠক, ১৯২৯ সালের ১ জুন, ব্রিটিশ ভারতের কচ্ছ রাজ্যের (এখন গুজরাত রাজ্যের কচ্ছ জেলা)  জাখাউ গ্রামে জন্মগ্রহণ করেন। তার পিতার নাম নারানদাস উদ্দেশী। সরোজ বোম্বে (এখন মুম্বাই) থেকে তার প্রাথমিক ও মাধ্যমিক পড়াশোনা শেষ করেন। তিনি প্রাক-বিশ্ববিদ্যালয়ের পড়া শেষ করেন ১৯৪৭ সালে। এর বেশ কিছু বছর পর, ১৯৬০ সালে তিনি গুজরাত বিশ্ববিদ্যালয় থেকে গুজরাতি ভাষায় বি.এ. পাস করেন। তিনি এম.এ. পরীক্ষায় উত্তীর্ণ হন ১৯৬৪ সালে। এর আগে, তিনি ১৯৫৬-১৯৫৭ সালে আকাশবাণীর সাথে যুক্ত ছিলেন। এর পর, তিনি, ১৯৫৭-১৯৫৮ সালে সোভিয়েত তথ্য পরিষেবার সঙ্গেও যুক্ত হন। তিনি ১৯৬৪ সাল থেকে বারদোলি কলেজে অধ্যাপক হিসাবে কাজ করে গেছেন। ১৯৮৯ সালের ১৬ এপ্রিল তিনি বারদোলিতে মারা যান।

## লেখক হিসাবে কাজ
তার স্বামী একজন কৌতুকপূর্ণ মানুষ ছিলেন এবং কৌতুক গল্প লিখতেন। তার স্বামীর লেখা গল্পই তাকে লিখতে অনুপ্রাণিত করে। তার প্রথম গল্প, *নহি অন্ধারু, নহি অজ্বালু*  প্রকাশিত হয় *জীবনমাধুরী* পত্রিকায়। তার *সারিকা পিঞ্জরস্থ* গল্পটি সমালোচকদের খুব প্রশংসা পায়। তার প্রথম ছোট গল্প সংগ্রহ *প্রেম ঘটা জুক আই* প্রকাশ পায় ১৯৫৯ সালে। এটি প্রকাশিত হয় চেতন প্রকাশনালয় থেকে। এই বইয়ের জন্য তিনি বোম্বে রাজ্য সরকার থেকে পুরস্কার পান। তার *প্রীত বন্ধানি* (১৯৬১) প্রকাশ করতে তার স্বামী সাহায্য করেন। তার *মারো আসবাব, মারো রাগ* (১৯৬৬) বইটিতে সামাজিক গল্প রয়েছে। *বিরাট টাপাকু* (১৯৬৬) আধুনিক লেখক হিসাবে তাকে স্বীকৃতি দেয়। তার অন্যান্য গল্প সংগ্রহের মধ্যে আছে *হুকামনো এক্কো*, *তথাস্তু* (১৯৭২) ইত্যাদি।

*নাইটমেয়ার* (১৯৬৯) ছিল তার প্রথম উপন্যাস। তার অন্যান্য উপন্যাসগুলির মধ্যে আছে *নিঃশেষ* (১৯৭৯), *প্রিয় পুনম* (১৯৮০), *টাইম বম্ব* (১৯৮৭), *লিখিতাঙ্গ* (১৯৮৮) ইত্যাদি।

তিনি *গুজরাত মিত্র* পত্রিকায় *নারীর সংসার* কলামে প্রবন্ধ লিখেছেন। তার রচনাগুলি *সাংসারিক* (১৯৬৭) এবং *অর্বাচীন* (১৯৭৬) এ সংগৃহীত হয়েছে। অনুবাদক হিসাবেও তিনি কাজ করেছেন, তার একটি অনুবাদ *প্রতিপদ*, যেটি ১৯৬২ সালে প্রকাশিত হয়।

## ব্যক্তিগত জীবন
তিনি ১৯৫০ সালে রমনলাল পাঠককে বিবাহ করেন। তার স্বামী গুজরাতি ভাষার একজন কৌতুক রচনাকার ছিলেন।

## তথ্যসূত্র

বিষয়শ্রেণী:১৯৮৯-এ মৃত্যু
বিষয়শ্রেণী:১৯৩৮-এ জন্ম
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:গুজরাত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারীবাদী লেখক
বিষয়শ্রেণী:গুজরাতের লেখিকা
অঞ্জলি গুপ্তা

**ফ্লাইং অফিসার অঞ্জলি গুপ্তা** ভারতীয় বিমানবাহিনীর একজন অফিসার ছিলেন। তিনি ভারতের প্রথম মহিলা অফিসার, যাঁকে কোর্ট মার্শালের মুখোমুখি হতে হয়েছিল। তিনি বেঙ্গালুরুতে ভারতীয় বিমানবাহিনীর এয়ারক্রাফট সিস্টেমস অ্যান্ড টেস্টিং এস্টাবলিশমেন্টে কর্মরত ছিলেন। তাঁর বাবা ছিলেন ব্যাংক কর্মকর্তা এবং তাঁর মা ছিলেন স্কুল শিক্ষিকা। তিন বোনের মাঝে অঞ্জলি ছিলেন দ্বিতীয়। তিনি দিল্লি বিশ্ববিদ্যালয় থেকে ২০০১ সালে সমাজবিজ্ঞানে এমফিল করেছিলেন।
এরপর তিনি বিমানবাহিনীতে যোগ দেন। তাঁর প্রথম কর্মস্থল ছিল বেলজিয়াম।

## যৌন হয়রানির অভিযোগ
২০০৫ সালের ফেব্রুয়ারি মাসে অঞ্জলি গুপ্তা তিন জন উচ্চপদস্থ কর্মকর্তার বিরুদ্ধে যৌন হয়রানির অভিযোগ আনেন। তিনি তাদের বিরুদ্ধে বেঙ্গালুরুর একটি পুলিশ স্টেশনে মামলা দায়ের করেন। সেখানকার পুলিশ তাঁকে বিষয়টি ঐ তিনজন অফিসারের সাথে মিটমাট করার পরামর্শ দেয়। এরপর তিনি কর্ণাটক হাই কোর্টের দ্বারস্থ হন ও বিষয়টিতে সেন্টার ব্যুরো অব ইনভেস্টিগেশন (সিবিআই) এর তদন্ত দাবি করেন। এর কিছুদিন পর অঞ্জলি গুপ্তা একটি টিভি চ্যানেলকে সাক্ষাৎকার দেন। সাক্ষাৎকারে তিনি কর্মস্থলে ঊর্ধ্বতন কর্মকর্তাদের দ্বারা যৌন হয়রানির শিকার হয়েছেন বলে অভিযোগ করেন। এরপর তাঁকে কোর্ট মার্শালের মুখোমুখি হতে হয়।

## বিচার ও পদচ্যুতি
একদল মনোবিদ দ্বারা অঞ্জলি দত্তকে পরীক্ষা করার সিদ্ধান্ত নেয় ভারতীয় বিমানবাহিনী কর্তৃপক্ষ। পরীক্ষার পর তাঁকে কমান্ড হাসপাতালে ভর্তি করা হয়। ঊর্ধ্বতন তিন কর্মকর্তার বিরুদ্ধে তাঁর আনীত অভিযোগ প্রত্যাখ্যান করে ভারতীয় বিমানবাহিনী কর্তৃপক্ষ।

এরপর তাঁকে মুখোমুখি হতে হয় কোর্ট মার্শালের। সেখানে তাঁর বিরুদ্ধে পনেরটি অভিযোগ আনা হয়। ভুয়া ভ্রমণভাতা দাবি করা ও ঊর্ধ্বতন কর্মকর্তাদের গায়ে সকালের নাস্তা নিক্ষেপ করার মত অপরাধে অভিযুক্ত করা হয় তাঁকে। ফাইনাল চার্জশিটে তাঁর বিরুদ্ধে আনীত অভিযোগের সংখ্যা হ্রাস পেয়ে সাতে দাঁড়ায়।

২০০৫ সালে কোর্ট মার্শালের বিচারে তাঁকে চাকরিচ্যুত করা হয়। তাঁকে সরকারি তহবিলের অপব্যবহার, ঊর্ধ্বতন কর্মকর্তাদের প্রতি অবাধ্যতা প্রদর্শন ও দায়িত্ব পালনে নিষ্ঠাহীনতার অভিযোগে চাকরি থেকে বরখাস্ত করা হয়।

## মৃত্যু
২০১১ সালের সেপ্টেম্বর মাসের ১১ তারিখে অঞ্জলি গুপ্তা ভোপালে তাঁর এক আত্মীয়ের বাড়িতে আত্মহত্যা করেন। তাঁর আত্মহত্যা করার ঘটনায় পুলিশ তাঁর প্রাক্তন সহকর্মী গ্রুপ ক্যাপ্টেন অমিত গুপ্তাকে জিজ্ঞাসাবাদ করে। অমিত গুপ্তার পরিবার এ ব্যাপারে গণমাধ্যমকে জানিয়েছিলেন যে, অঞ্জলি গুপ্তা ও অমিত গুপ্তা প্রেমের সম্পর্কে আবদ্ধ ছিলেন এবং দুজন একত্রে বসবাস করতেন।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:দিল্লির ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:২০১১-এ মৃত্যু
ফারুক আলম

**ফারুক আলম** (জন্ম ১ মার্চ ১৯৪০- ২৪ মে ২০২০) একজন বাংলাদেশি সিভিল ইঞ্জিনিয়ার, কাঠ প্রযুক্তিবিদ ও বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) সাবেক চেয়ারম্যান। তিনি শরীয়তপুর-৩ আসন থেকে জাতীয় পার্টির মনোনয়নে তৃতীয় জাতীয় সংসদের সদস্য হিসেবে দায়িত্ব পালন করেন। শরীয়তপুর জেলার ডামুড্যা উপজেলার যোগাযোগ ব্যবস্থা উন্নয়নের জন্য প্রথম তিনি বাসস্ট্যান্ড এবং লঞ্চ টার্মিনাল স্থাপনে বিশেষ ভূমিকা পালন করেন এছাড়াও সরকারি  প্রাথমিক বিদ্যালয় প্রতিষ্ঠা সহ বিভিন্ন সরকারি বেসরকারি শিক্ষা প্রতিষ্ঠানে তার অবদান রয়েছে। 

## প্রারম্ভিক জীবন
ফারুক আলম ১৯৪০ সালের ১ মার্চ তৎকালীন ব্রিটিশ ভারতের (বর্তমান বাংলাদেশ) শরীয়তপুর জেলার ডামুড্যা উপজেলায় জন্মগ্রহণ করেন। তার পিতার নাম সুলতান আলম হাওলাদার ও মাতার নাম নূর জাহান বেগম। তিনি ঢাকা থেকে তার প্রারম্ভিক শিক্ষা শেষ করে ১৯৫৯ সালে সুইডিশ-পাকিস্তান ইন্সটিটিউট অব টেকনোলজিতে ভর্তি হন এবং ১৯৬৩ সালে সেখান থেকে কাঠ প্রযুক্তিবিদ্যায় কারিগরি শিক্ষাগ্রহণ শেষ করেন। এরপর ১৯৬৬ সালে তিনি সুইডেনের জনকোপিং-এ এরিক ড্যালবার্গ কলেজ অব ইঞ্জিনিয়ারিং-এ ভর্তি হন এবং ১৯৭০ সালে তিনি পুরকৌশল বিষয়ে স্নাতক সম্পন্ন করেন।

## কর্মজীবন
ফারুক আলম ১৯৭০ সালে বাংলাদেশ বনশিল্প উন্নয়ন কর্পোরেশনে যোগদানের মাধ্যমে তার কর্মজীবন শুরু করেন এবং ১৯৭৮ সাল পর্যন্ত এর মহাব্যবস্থাপক হিসেবে দায়িত্ব পালন করেন। ১৯৮৬ সালে বাংলাদেশের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে শরীয়তপুর-৩ আসন থেকে জাতীয় সংসদ সদস্য নির্বাচিত হন। ১৯৯১ সাল থেকে ১৯৯৪ সাল পর্যন্ত বাংলাদেশ অভ্যন্তরীণ নৌ-পরিবহন করপোরেশনের চেয়ারম্যান হিসেবে দায়িত্ব পালন করেন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:শরীয়তপুর জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:সরকারি কর্মকর্তা
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:শরীয়তপুর জেলার ব্যক্তি
ইফতেখার

**সাঈদানা ইফতেখার আহমেদ শরীফ**, তবে প্রায়শই তাকে **ইফতেখার** নামে ডাকা হয়, (২২ ফেব্রুয়ারি ১৯২০ - ৪ মার্চ ১৯৯৫), ছিলেন একজন ভারতীয় অভিনেতা যিনি প্রধানত হিন্দি চলচ্চিত্রে কাজ করতেন। তিনি বিশেষ করে একজন পুলিশ কর্মকর্তা চরিত্রে অভিনয়রে সুবাদে সুপরিচিত ছিলেন।

## চলচ্চিত্রের তালিকা (অসম্পূর্ণ)
* কালা কোট (১৯৯৩) - প্রফেসর খুরানা
* বেকুদি (১৯৯২) (ইফতেখার খান)
* খুলে-আম (১৯৯২) (ইফতেখার ) - কর্নেল প্রতাপ সিং রানা
* সিটি অব জয় (১৯৯২) - হাসারির পিতা
* মহা সংগ্রাম (১৯৯০)
* জান-ই-ওয়াফা (১৯৯০)
* শিবা (১৯৮৯) - অধ্যক্ষ
* নকচুর্ন ইন্ডিয়ান (১৯৮৯) - অধ্যাপক
* না-ইনসাফি (১৯৮৯) - খান্না (রবির বাবা)
* ফরপ কি জাং (১৯৮৯) - মি. ওয়ালিয়া
* আকাঙ্ক্ষা (১৯৮৯) নিয়োগকর্তা

## ব্যক্তিগত জীবন
ইফতেখার কলকাতার একজন ইহুদি মহিলা হান্নাহ জোসেফকে বিয়ে করেছিলেন, যিনি ইসলাম ধর্মে ধমান্তরিত হয়ে আসার পর নাম পরিবর্তন করে রেহানা আহমেদ রাখেন এবং ২০১৩ সালের ২৭ মে তারিখে মৃত্যুবরণ করেন। এই দম্পতি মৃত্যুকালে ২জন মেয়ে সন্তান রেখে যান।

## তথ্যসূত্র

## বহিঃসংযোগ
* 
* ইফতেখার www.bollywoodbx.com.

বিষয়শ্রেণী:১৯২০-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বাংলাদেশ বনশিল্প উন্নয়ন কর্পোরেশন

**বাংলাদেশ বনশিল্প উন্নয়ন কর্পোরেশন** বা **বিএফআইডিসি** বাংলাদেশ সরকারের একটি স্বায়ত্তশাসিত প্রতিষ্ঠান, যেটি বাংলাদেশের বনাঞ্চলের বাণিজ্যিক ব্যবস্থাপনা, কাঠ সংগ্রহ ও নির্দিষ্ট স্থানে বনায়নের কাজ করে থাকে। প্রতিষ্ঠানটির সদরদপ্তর ঢাকার মতিঝিলে অবস্থিত। কর্পোরেশনের বর্তমান চেয়ারম্যান মোঃ নাসির উদ্দিন আহমেদ।

## ইতিহাস
প্রতিষ্ঠানটি বাংলাদেশ স্বাধীনতা লাভের পূর্বে ১৯৫৯ সালের ৩ অক্টোবর প্রকাশিত ৬৭ নং অধ্যাদেশ বলে ‘পূর্ব পাকিস্তান বনশিল্প উন্নয়ন কর্পোরেশন’ নামে প্রতিষ্ঠিতহয়, পরবর্তীতে বাংলাদেশ স্বাধীনতা লাভের পর ১৯৭২ সালে রাষ্ট্রপতির আদেশ নং ৪৮ মোতাবেক এর নাম পরিবর্তন করে *বাংলাদেশ বনশিল্প উন্নয়ন কর্পোরেশন* রাখা হয়। ১৯৬০-১৯৬১ সালে কাপ্তাই-এর কাঠের লগ আহরণের মাধ্যমে বিএফআইডিসি যাত্রা শুরু করে। অন্যান্য কার্যক্রম ছাড়াও প্রতিষ্ঠানটি বাংলাদেশে রাবার বাগান তৈরি ও এর ব্যবস্থাপনার দায়িত্ব পালন করেন। ২০১৬ সালে প্রতিষ্ঠানটি রাবার গাছের কাঠ দিয়ে তৈরি বিভিন্ন আসবাবপত্র উৎপাদন ও বিক্রয় শুরু করে।

## রাবার চাষ
শুরুতে ১৯৬০-১৯৬১ সালের দিকে বন বিভাগ বাংলাদেশে একটি পাইলট প্রকল্পের মাধ্যমে রাবার চাষ শুরু করেছিল। ১৯৬২ সালে বিএফআইডিসির কাছে রাবার চাষের দায়িত্ব দেওয়া হয়। ১৯৬২ সাল থেকে ধাপে ধাপে প্রতিষ্ঠানটি রাবার চাষের মাত্রা বৃদ্ধি করেছে। প্রতিষ্ঠানটি এর রাবার চাষের এলাকাকে ভাগ করেছে ৩টি ভাগে। এগুলো হল চট্টগ্রাম, সিলেট ও টাঙ্গাইল-শেরপুর জোন। ৩টি জোনে রাবার বাগানের সংখ্যা মোট ১৮ টি। এর মধ্যে চট্টগ্রাম জোনে ৯ টি, সিলেট জোনে ৪টি এবং টাঙ্গাইল-শেরপুর জোনে মোট ৫টি রাবার বাগান রয়েছে।

### চট্টগ্রাম জোন

চট্টগ্রাম জোনে রাবার বাগানের জমি দখল করার ঘটনা ঘটেছে অনেকবার। ২০২৪ সালে বিএফআইডিসি জবরদখল করে রাখা ১৫৫.০৯ একর জমি উদ্ধার করেছিল। এছাড়া হলদিয়া রাবার বাগানে ২০২৪ সালে আগুন লাগার ঘটনাও ঘটে। পুড়ে যায় প্রায় ৫ থেকে ৬ একর জায়গা এবং প্রায় ৬০০০ রাবার গাছ। শুরুর দিকে বিএফআইডিসি চট্টগ্রামের রাবার বাগানগুলো থেকে ভালোই লাভ অর্জন করতে পারতো। ৯১ ও ৯৭ এর ঘূর্ণিঝড়ে ব্যাপক ক্ষয়ক্ষতি হয় রাবার বাগানের। ২০২২-২০২৩ অর্থবছরে রাউজান রাবার বাগানগুলো থেকে ৩ লাখ ৪৫ হাজার  কেজি রাবার উৎপাদন সম্ভব হয়েছিল। রাউজানে তিনটি রাবার বাগান থেকে প্রতিদিন আহরিত ২২ হাজার কেজি রাবার প্রক্রিয়াজাত করে প্রতিদিন ৪ হাজার কেজি শুকনা রাবার উৎপাদিত হচ্ছে।  বর্তমানে চট্টগ্রাম জোনের রাউজান রাবার বাগান পর্যটক আকর্ষী হয়ে উঠেছে। চট্টগ্রাম রাঙ্গামাটি মহাসড়কের সাথে লাগোয়া হওয়ায় দর্শনার্থীরা সহজেই এই রাবার বাগানের সৌন্দর্য্য উপভোগ করতে পারেন। বিভিন্ন বিশ্রামাগার ও রেস্তোঁরাও তৈরির হচ্ছে এই রাবার বাগানকে কেন্দ্র করে।
* রামু রাবার বাগান
* রাউজান রাবার বাগান
* ডাবুয়া রাবার বাগান
* হলুদিয়া রাবার বাগান
* কাঞ্চননগর রাবার বাগান
* তারাখোঁ রাবার বাগান
* দাঁতমারা রাবার বাগান
* রাঙ্গামাটিয়া রাবার বাগান
* রাউজান-রাঙ্গুনিয়া রাবার বাগান

### সিলেট জোন

* ভাটেরা রাবার বাগান
* সাতগাঁও রাবার বাগান
* শাহজীবাজার রাবার বাগান
* রুপাইছড়া রাবার বাগান

### টাঙ্গাইল-শেরপুর জোন

* পীরগাছা রাবার বাগান
* চাঁদপুর রাবার বাগান
* সন্তোষপুর রাবার বাগান
* কমলাপুর রাবার বাগান
* ঝর্ণঝোড়া রাবার বাগান

## তথ্যসূত্র

বিষয়শ্রেণী:বাংলাদেশের সরকারি প্রতিষ্ঠান
বিষয়শ্রেণী:১৯৭২-এ প্রতিষ্ঠিত
বিষয়শ্রেণী:মতিঝিল ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের বনবিদ্যা
বাংলাদেশ অভ্যন্তরীণ নৌ-পরিবহন করপোরেশন

**বাংলাদেশ অভ্যন্তরীণ নৌ-পরিবহন করপোরেশন** বা **বিআইডব্লিউটিসি** বাংলাদেশ সরকারের মালিকানাধীন একটি প্রতিষ্ঠান যা বাংলাদেশের নদীসমূহে জাহাজ, ফেরী, নৌযান পরিচালনার দায়িত্ব পালন করে   রাষ্ট্রায়ত্ত প্রতিষ্ঠানটির প্রধান কার্যালয় ঢাকায় অবস্থিত।

## ইতিহাস
বাংলাদেশ স্বাধীনতা লাভের পর ১৯৭২ সালে কোম্পানিটি প্রতিষ্ঠিত হয়। তৎকালীন পূর্ব পাকিস্তান শীপীং করপোরেশন ও অন্যান্য ব্যক্তি মালিকানাধীন শীপীং করপোরেশনকে জাতীয়করণ করার মাধ্যমে কোম্পানিটি প্রতিষ্ঠিত হয়।

## তথ্যসূত্র

বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি প্রতিষ্ঠান
অ
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
টোটাল দাদাগিরি

**টোটাল দাদাগিরি** ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন পথিকৃৎ বসু। প্রযোজনা করছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী। ২০১৭ সালের তেলুগু সিনেমা নেনু লোকালের কাহীনির উপর নির্মিত হয়েছে টোটাল দাদাগিরি।

## কাহিনি

এটি দুটি কলেজগামী শিক্ষার্থী জয় এবং জোনাকির কিশোর প্রেমের গল্প। জয় একজন ইঞ্জিনিয়ারিং শিক্ষার্থী, যে বারবার ব্যর্থ হয়েছিল, এমবিএর এক শিক্ষার্থী জোনাকির সাথে প্রথম দর্শনে প্রেমে পড়ে। প্রথমে বুঝতে না পারলেও, পরে জোনাকি বুঝতে পারে জয় তাকে কত টা ভালবাসে। জোনাকির বাবা, কলেজটির অধ্যাপক যারা তাদের প্রেমের বিরুদ্ধে মারাত্মকভাবে দাঁড়িয়ে আছেন। এই দম্পতি এখন তাদের পিতামাতাকে বোঝানোর চেষ্টা করে। হঠাৎ জোনাকির পুরোনো প্রেমিক যে জোনাকিকে পাবার আশা করে নিজের পায়ে দাড়িয়ে,ফিরে আসে জোনাকির কাছে। তখন জোনাকির বাবা জোনাকিকে জয়ের সাথে বিয়ে দেবে না বলে সেই ছেলের সাথে বিয়ে ঠিক করে। তারপর জয় এবং সেই ছেলেটির মধ্যে ঝামেলা হয়। ছেলেটি ছিলো পুলিশ অফিসার তাই সে অনেক ফন্দি এটে জয়কে বাধা দেয় এবং জেলে পুরে। জয় ও ছিলো বুদ্ধিমান তাই সে জেলের ভিতর থেকেই অনেক ফন্দি এটে জেল থেকে ছাড়া পায়। এরপর সে জোনাকির মেহেন্দি তে গিয়ে অনুষ্ঠান এ গিয়ে ঝামেলা করে। ফলে জোনাকি এবং তার বাবার মধ্যে তফাৎ হয়। এভাবে চলতে থাকার কিছুদিন পর জয় এবং জোনাকির মধ্যে ভুল বুঝাবুঝির ফলে সে বাবার সেই ছেলেকে বিয়ে করতে রাজি হয়ে যায়। এবং জয়কে বিয়ে তে আমন্ত্রণ করে। বিয়ের দিন উপস্থিত হলে, জয় জোনাকিকে কতটা ভালবাসে তা বোঝাতে নিজের বুকে গুলি চালিয়ে নেয়। জোনাকির প্রতি জয়ের এতটা ভালবাসা দেখে তার বাবা জয় কে তার জামাই হিসেবে মেনে নেয়।

## অভিনয়ে

* যশ দাশগুপ্ত - জয় দাস
* মিমি চক্রবর্তী - জোনাকি
* রজতাভ দত্ত - জোনাকির বাবা
* শংকর চক্রবর্তী - বিভূতিভূষণ
*সৌরভ চক্রবর্তী - ইন্সপেক্টর সিদ্ধার্থ
*রাজীব বসু - সুখীরাম
*দেবপর্ণা চক্রবর্তী - শ্রেয়া
*পুষ্পিতা মুখার্জি - জয়ের মা আশাপূর্ণা
*প্রদীপ ধর খলনায়ক হিসেবে
*রাজু ঠক্কর
*ভাস্কর দেব

## তথ্যসূত্র

বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:পথিকৃৎ বসু পরিচালিত চলচ্চিত্র
কচুয়া থানা

**কচুয়া থানা** নামে বাংলাদেশে দুইটি থানা রয়েছে। যথা:
* কচুয়া থানা, চাঁদপুর;
* কচুয়া থানা, বাগেরহাট।
জ্যাক ক্রুসচেন

**জ্যাকব "জ্যাক" ক্রুসচেন** (; ২০ মার্চ ১৯২২ - ২ এপ্রিল ২০০২) ছিলেন একজন কানাডীয় অভিনেতা। তিনি মার্কিন চলচ্চিত্র, টেলিভিশন ও বেতারে কাজ করেছেন। ক্রুসচেন *[[দি অ্যাপার্টমেন্ট]]* (১৯৬০) চলচ্চিত্রে ডক্টর ড্রাইফাস চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ব্রডওয়ে মঞ্চে তিনি *আই ক্যান গেট ইট ফর হোলসেল* নাটকে অভিনয় করেন।

## প্রারম্ভিক জীবন
জ্যাকব ক্রুসচেন ১৯২২ সালের ২০শে মার্চ কানাডার ম্যানিটোবার উইনিপেগে জন্মগ্রহণ করেন। তার পিতা মোজেস ক্রুসচেন এবং মাতা সোফি বগুশেভ্‌স্কি দুজনেই রুশ বংশোদ্ভূত। তারা ১৯২০-এর দশকের শুরুর দিকে অভিবাসিত হয়ে নিউ ইয়র্ক সিটিতে এবং পরে ক্যালিফোর্নিয়ায় বসবাস করেন। তার বোন মিরিয়াম ১৯২৭ সালে নিউ ইয়র্ক সিটিতে জন্মগ্রহণ করে।

## কর্মজীবন
ক্রুসচেন জর্জ পালের বিজ্ঞান কল্পকাহিনিমূলক *[[দ্য ওয়ার অব দ্য ওয়ার্ল্ডস (১৯৫৩-এর চলচ্চিত্র)|দ্য ওয়ার অব দ্য ওয়ার্ল্ডস]]* (১৯৫৩)-এ সালভাতোর চরিত্রে অভিনয় করেন, এবং লাক্স রেডিও থিয়েটারের বেতার নাটকে একই চরিত্রে কাজ করেন। এছাড়া তিনি সেসিল বি. ডামিলের সর্বশেষ চলচ্চিত্র *দ্য বুকানির* (১৯৫৮) ছবিতে অভিনয় করেন। তিনি বিলি ওয়াইল্ডারের *[[দি অ্যাপার্টমেন্ট]]* (১৯৬০) চলচ্চিত্রে ডক্টর ড্রাইফাস চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯২২-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:উইনিপেগের অভিনেতা
বিষয়শ্রেণী:কানাডীয় ইহুদি অভিনেতা
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:কানাডীয় টেলিভিশন অভিনেতা
বিষয়শ্রেণী:কানাডীয় বেতার অভিনেতা
বিষয়শ্রেণী:কানাডীয় মঞ্চ অভিনেতা
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেতা
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
কচুয়া থানা, চাঁদপুর

**কচুয়া থানা** বাংলাদেশের চাঁদপুর জেলার অন্তর্গত কচুয়া উপজেলার একটি থানা।

## প্রতিষ্ঠাকাল
ইস্ট ইন্ডিয়া কোম্পানীর আমলে কচুয়া থানা দাউদকান্দি থানার অন্তর্ভুক্ত ছিল। মহারাণী ভিক্টোরিয়া রাজত্বকালে কচুয়া থানা ছিল হাজীগঞ্জ থানার অন্তর্ভুক্ত। ১৯১৮ সালের ২৫ জানুয়ারি হাজীগঞ্জ থেকে পৃথক হয়ে কচুয়া থানা প্রতিষ্ঠা লাভ করে।

## প্রশাসনিক এলাকাসমূহ
কচুয়া উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম কচুয়া থানার আওতাধীন।

;পৌরসভা:
* কচুয়া

;ইউনিয়নসমূহ:
* ১নং সাচার
* ২নং পাথৈর
* ৩নং বিতারা
* ৪নং পালাখাল মডেল
* ৫নং সহদেবপুর পশ্চিম
* ৬নং কচুয়া উত্তর
* ৭নং কচুয়া দক্ষিণ
* ৮নং কাদলা
* ৯নং কড়ইয়া
* ১০নং গোহট উত্তর
* ১১নং গোহট দক্ষিণ
* ১২নং আশরাফপুর

## আরও দেখুন
* কচুয়া উপজেলা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:চাঁদপুর জেলার থানা
বিষয়শ্রেণী:কচুয়া উপজেলা, চাঁদপুর
রশ্মি বনশল

**রশ্মি বনশল** একজন ভারতীয় লেখিকা ও উদ্যোক্তা। ২০১৭ সাল পর্যন্ত তিনি ব্যবসায় উদ্যোগ নিয়ে আটটি বই রচনা করেছেন। তার প্রথম বই *[[স্টে হাঙরি, স্টে ফুলিশ]]*, ২৫ জন এমবিএ করা উদ্যোক্তার ব্যবসায়ের উদ্যোগ নিয়ে লিখিত হয়েছে। গোটা ভারত জুড়ে বইটির পাঁচ লাখেরও অধিক কপি বিক্রি হয়েছে। যা ভারতের ইতিহাসে একটি রেকর্ড। তার বইগুলো প্রকাশ করে থাকে প্রকাশনা সংস্থা *ওয়েস্টল্যান্ড*।

## প্রারম্ভিক জীবন ও শিক্ষা
রশ্মি বনশল বেড়ে ওঠেন দক্ষিণ মুম্বাইয়ের টাটা মৌলিক গবেষণা প্রতিষ্ঠানে, যেখানে তার বাবা জ্যোতিঃপদার্থবিদ হিসেবে কাজ করতেন। কোলাবায় অবস্থিত সেন্ট জোসেফ'স হাইস্কুল থেকে পাস করার পর তিনি ভর্তি হন সোফিয়া কলেজ ফর উইমেনএ। কলেজের পর ভর্তি হন ভারতবিখ্যাত প্রতিষ্ঠান ইন্ডিয়ান ইন্সটিটিউট অব ম্যানেজমেন্ট আহমেদাবাদে।

## সাংবাদিক জীবন
আহমেদাবাদের ইন্ডিয়ান ইনস্টিটিউট অফ ম্যানেজমেন্ট শিক্ষার পাঠ চুকানোর পর তিনি টাইমস অব ইন্ডিয়ার পণ্য ব্যবস্থাপক হিসেবে কাজ করেছেন। এরপর তিনি *[[দি ইন্ডিপেন্ডেন্ট]]* পত্রিকার সাথে যুক্ত হন। তারপর তিনি যুক্ত হন যুব ম্যাগাজিন *জ্যাম*(জাস্ট অ্যানাদার ম্যাগাজিন) এর সাথে। এখানে তিনি তার জীবনসঙ্গী যতীন বনশলের সাথে কাজ করেছিলেন।

## লেখক জীবন
ইন্ডিয়ান ইন্সটিটিউট অব ম্যানেজমেন্ট আহমেদাবাদে থাকাকালীন রশ্মি, অধ্যাপক রাকেশ বসন্ত কর্তৃক, *স্টে হাঙরি, স্টে ফুলিশ* বইটি লিখতে উদ্বুদ্ধ হন। বইটি শিক্ষাপ্রতিষ্ঠানের ২৫ জন উদ্যোক্তাকে নিয়ে লেখা। বইটি বের হবার পর ভারতের বাজারে ব্যাপকহারে বিক্রি হয়। প্রথম দশ মাসে বইটির এক লাখ কপি বিক্রি হয়। বইটির সাড়ে তিন লাখেরও অধিক কপি ভারতীয় বাজারে বিক্রি হয়েছে। ২০১০ সালে তার দ্বিতীয় বই *কানেক্ট দ্য ডটস* বাজারে আসে। এই বইটি সেসব উদ্যোক্তাদের নিয়ে লেখা হয়েছিল, যাঁরা এমবিএ করেন নি। এই বইটি সর্বাধিক বিক্রিত বইয়ের তালিকায় স্থান করে নেয়। ২০১১ সালে তার আরেকটি বই *আই হ্যাভ আ ড্রিম* বের হয়। বইটি সামাজিক উদ্যোক্তাদের নিয়ে লেখা হয়েছিল। বইটি লেখা হয়েছিল হিন্দি ও ইংরেজি ভাষার সংমিশ্রণে, যাকে সচরাচর 'হিংলিশ' বলে অভিহিত করা হয়।

*[[দ্য নিউ ইয়র্ক টাইমস]]*কে দেওয়া এক সাক্ষাৎকারে তিনি জানান যে, তার হিংলিশে বই লেখার কারণ হল হিংলিশে বই লিখলে তা জনসাধারণের নিকট তাদের "আরো বাস্তব করে তোলে তোলে"। সম্প্রতি তার লেখা চারটি বই ভারতের বাজারে সবচেয়ে বিক্রিত বইয়ের তালিকায় স্থান করে নেয়। বইগুলো হল: *পুওর লিটল রিচ স্লাম*, *ফলো এভ্রি রেইনবো*,*টেক মি হোম* ও *অ্যারাইজ অ্যাওয়েক*।

তার প্রতিটি বই ব্যবসায় উদ্যোগ নিয়ে লেখা। বইগুলোতে তিনি সফল উদ্যোক্তা হবার পথ সম্পর্কে আলোকপাত করেছেন।

## প্রকাশিত গ্রন্থমালা
**স্টে হাঙরি, স্টে ফুলিশ*(২০০৮)
**কানেক্ট দ্য ডটস*(২০১০)
**আই হ্যাভ আ ড্রিম*(২০১১)
**পুওর লিটল রিচ স্লাম*(২০১২)
**ফলো এভ্রি রেইনবো*(২০১৩)
**টেক মি হোম*(২০১৪)
**অ্যারাইজ, অ্যাওয়েক*(২০১৫)
**গড'স ওন কিচেন*(২০১৭)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:সোফিয়া মহিলা কলেজের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
মন জানে না

**মন জানে না** ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন সাগুফতা রফিক। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী। 

## কাহিনী

আমির ( যশ ) এক যুবক, নিঃসঙ্গ লোক, যিনি ট্যাক্সি ড্রাইভিংয়ের মাধ্যমে জীবিকা নির্বাহ করেন। তাকে সঙ্গহীন দেখে তার বন্ধু স্থিতিশীল জীবনসঙ্গী রাখতে তাকে বিয়ে করার পরামর্শ দেয়। তাই, আমির স্থানীয় মৌলভীর কাছ থেকে সাহায্য চেয়েছিলেন যিনি তাকে একটি লাজুক, এতিম মেয়ে পরী ( মিমি ) এর সাথে পরিচয় করিয়ে দেন । সে প্রথম দর্শনেই তার প্রেমে পড়ে এবং তারা বিয়ে করে।

বিয়ের পরপরই পরী আমিরের কিছু গোপন রহস্য আবিষ্কার করে এবং সে নিখোঁজ হয়। দুই বছর ধরে আমির সাহসী হয়ে ট্যাক্সি ড্রাইভার হয়ে শহর জুড়ে তার সন্ধান করে। একদিন সে তাকে অজ্ঞান অবস্থায় হোটেলের বাইরে আবিষ্কার করে। যাইহোক, পারী এখন তার ক্ষয়িষ্ণু স্ব নয়, তবে তিনি একটি বেপরোয়া মাদকাসক্তে রূপান্তরিত হয়ে পতিতাবৃত্তিতে পরিণত হয়েছেন।

এই সঙ্কটের জন্য দায়ী কে? আসলে তার কী হয়েছে? আমির কি তার স্ত্রীকে তার বৃদ্ধ বয়সে ফিরিয়ে আনতে পারবে এবং তার অবস্থার জন্য দায়ী লোকদের আবিষ্কার করতে পারবে?

## অভিনয়ে

* যশ দাশগুপ্ত - আমির নাওয়াজ
* মিমি চক্রবর্তী - পরী বানু
* শংকর চক্রবর্তী - পুলিশ অফিসার
* শাতাফ ফিগার - মুরাদ ভাই

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:২০১৯-এর প্রণয়ধর্মী চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষ্ণুধর্মোত্তর পুরাণ

**বিষ্ণুধর্মোত্তর পুরাণ** বা  **বিষ্ণুধর্মোত্তর** হল একটি বিশ্বকোষ-তুল্য  হিন্দু ধর্মগ্রন্থ। পৌরাণিক কাহিনি ছাড়াও এই গ্রন্থে বিশ্বতত্ত্ব, সৃষ্টিতত্ত্ব, ভূগোল, জ্যোতির্বিজ্ঞান, জ্যোতিষ, কাল-বিভাজন, প্রতিকূল গ্রহ ও নক্ষত্রের আনুকূল্য লাভের জন্য কৃত্য শান্তিস্বস্তয়নের পদ্ধতি, বংশলতিকা (প্রধানত রাজা ও ঋষিগণের), আদর্শ আচরণবিধি ও রীতিনীতি, শাস্তিবিধান, বৈষ্ণবের কর্বত্য, আইন ও রাজনীতি, যুদ্ধকৌশল, মানুষ ও পশুর রোগচিকিৎসা প্রণালী, খাদ্যবিধি, ব্যাকরণ, ছন্দ ও অলংকারশাস্ত্র, শব্দার্থ, নাট্যকলা, নৃত্য, কণ্ঠ ও যন্ত্রসংগীত এবং শিল্পকলা নিয়েও আলোচনা করা হয়েছে। এই গ্রন্থটিকে বিষ্ণুপুরাণ গ্রন্থের "খিল" অর্থাৎ পরিশিষ্টভাগ বলে মনে করা হয়। বৃহদ্ধর্ম পুরাণে (এক. ২৫. ২৩-২৬) উল্লিখিত আঠারোটি উপপুরাণের তালিকায় এই পুরাণটির নামও পাওয়া যায়। 

## বিষয়বস্তু
বিষ্ণুধর্মোত্তর পুরাণের যে পুথিগুলি আজ পাওয়া যায়, সেগুলি তিনটি খণ্ডে বিভক্ত। প্রথম খণ্ড ২৬৯টি, দ্বিতীয় খণ্ড ১৮৩টি এবং তৃতীয় খণ্ড ১১৮টি অধ্যায়ে বিভক্ত।

### তৃতীয় খণ্ড
তৃতীয় খণ্ডের প্রথম অধ্যায়ে আলোচিত হয়েছে মূর্তিনির্মাণের উৎস এবং শিল্পকলার পারস্পরিক নির্ভরতার কথা। ২য়-১৭শ অধ্যায়ে আলোচিত হয়েছে ব্যাকরণ, শব্দার্থ, ছন্দ ও অলংকারশাস্ত্র। ১৮শ ও ১৯শ অধ্যায়ে কণ্ঠ ও যন্ত্রসংগীতের কথা আলোচিত হয়েছে। ২০শ-৩৪শ অধ্যায়ে নৃত্যকলা ও নাট্যকলার কথা বর্ণিত হয়েছে। ৩৫শ-৪৩শ অধ্যায়ে আলোচিত হয়েছে ভারতীয় চিত্রকলার বিভিন্ন শাখা, পদ্ধতি ও আদর্শগুলি। এই আলোচনা শুধুমাত্র ধর্মীয় পরিপ্রেক্ষিতেই করা হয়নি, বহুলাংশে তা ধর্মনিরপেক্ষ দৃষ্টিভঙ্গি নিয়েও করা হয়েছে। এখানে "দৃশ্য ও কল্পিত বস্তুর রং, আকৃতি ও চিত্রন যে আনন্দ উৎপাদন করে তা ঘোষিত হয়েছে।" ৪৪শ-৮৫শ অধ্যায়ে "প্রতিমালক্ষণ" বা মূর্তিকল্প ব্যাখ্যা আলোচিত হয়েছে। ৮৬শ-৯৩ অধ্যায়ে মন্দির নির্মাণ-সংক্রান্ত আলোচনা অন্তর্ভুক্ত হয়েছে। ৯৪শ-১০৮শ অধ্যায়ে "আবাহন" বা বিগ্রহে দেবতাকে অধিষ্ঠান করানোর বিষয়টি বর্ণিত হয়েছে। ১০৯শ-১১৮শ অধ্যায়ে সংস্কারকার্য ও অনুষ্ঠানবিধি আলোচিত হয়েছে।

স্টেলা ক্র্যামরিশ বলেছেন যে, বিষ্ণুপুরাণের রচনাকাল অন্যূনপক্ষে খ্রিস্টীয়। ৪র্থ শতাব্দীর দ্বিতীয়ার্ধ। কিন্তু বিষ্ণুধর্মোত্তর পুরাণে যে সকল চিত্রকলার কথা আলোচিত হয়েছে সেগুলি খ্রিস্টীয় ৭ম শতাব্দীর সৃষ্টিকর্ম।

## তথ্যসূত্র

## বহিঃসংযোগ
* Vishnudharmottara Part III PDF download

বিষয়শ্রেণী:পুরাণ
বিষয়শ্রেণী:হিন্দু মূর্তিবিদ্যা
বিষয়শ্রেণী:বৈষ্ণব ধর্মগ্রন্থ
বিষয়শ্রেণী:হিন্দু শিল্পকলা
বিষয়শ্রেণী:হিন্দু ধর্মগ্রন্থ
মিরপুর মুক্ত দিবস

**মিরপুর মুক্ত দিবস** হল ১৯৭২ সালের ৩১ জানুয়ারি মিরপুর মুক্তকরণ যুদ্ধের মাধ্যমে মিরপুরকে পাকহানাদার মুক্ত করার স্মরণে পালিত দিবস। ১৬ ডিসেম্বর পাকিস্তানের আত্মসমর্পণের মাধ্যমে বাংলাদেশের স্বাধীনতা যুদ্ধের সমাপ্তি ঘটে। তবে মিরপুরে বসবাসরত বিহারি, পাকিস্তানি সেনাবাহিনীর কিছু সৈন্য, সঙ্গে দেশীয় দোসর রাজাকার, আলবদর, আলশামস বাহিনীর সদস্যরা তখনও মিরপুরকে দখল করে রাখে ও বাঙালি হত্যাকাণ্ড চালায়। ১৯৭২ সালের ৩০ জানুয়ারি মিরপুর মুক্তকরণ যুদ্ধ সংগঠিত হয় ও পরদিন ৩১ জানুয়ারি সকালে রাজধানীর ঢাকার মিরপুর এলাকা মুক্ত হয়। মিরপুরের যুদ্ধে জিয়াউল হক লোদী, লে. সেলিমসহ ৪১ জন সামরিক বাহিনীর সদস্য, শতাধিক পুলিশ এবং মুক্তিযোদ্ধা শহীদ হন।

২০০১ সালে জানুয়ারির ৩১ তারিখ থেকে আনুষ্ঠানিকভাবে মিরপুরে মুক্ত দিবস পালন করা হয়। এই উপলক্ষে প্রতিবছর গান, নাটক, বিভিন্ন মুক্তিযোদ্ধাকে সংবর্ধনা দেওয়া হয়। বক্তৃতা, গান, আলোচনা, আলোকচিত্র প্রদর্শনের ব্যবস্থা করা হয়।
মিরপুরের সাত্ত্বিক নাট্য সম্প্রদায় ২০০১ সালে সর্ব প্রথম "মিরপুর মুক্ত দিবস" উপলক্ষে তিন দিনের নাট্যউৎসবের মাধ্যমে এই আয়োজন শুরু করে। মিরপুর সাংস্কৃতিক ঐক্য ফোরাম ২০০৭ সাল থেকে এবং পরবর্তীতে ২০০৭ সালে ২১ জুন মিরপুর জল্লাদখানা বধ্যভূমি স্মৃতিপীঠ উদ্বোধন হলে মুক্তিযুদ্ধ জাদুঘর  ও মিরপুরের বিভিন্ন সামাজিক ও সাংস্কৃতিক সংগঠন  এই দিবসটি পালন করে আসছে।

## মিরপুরের বধ্যভূমি
মিরপুরে যুদ্ধ শুরুই হয় ১৯৭১ এর মার্চের প্রথম সপ্তাহে। এই সময়ে পাকিস্তান সেনাবাহিনী, রাজাকার ও বিহারি সৃষ্ট বধ্যভূমি-গুলোর মধ্যে অন্যতম হল বাঙলা কলেজ বধ্যভূমি, জল্লাদখানা বধ্যভূমি, মুসলিমবাজার বধ্যভূমি, শিয়ালবাড়ি বধ্যভূমি।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:জানুয়ারি উদ্‌যাপন
বিষয়শ্রেণী:বাংলাদেশের স্বাধীনতা যুদ্ধ
সাচার ইউনিয়ন

**সাচার** বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

## আয়তন
সাচার ইউনিয়নের আয়তন ৪,১৮৩ একর।

## জনসংখ্যার উপাত্ত
২০১১ সালের পরিসংখ্যান অনুযায়ী সাচার ইউনিয়নের জনসংখ্যা ২৭,৯৪৪ জন। এর মধ্যে পুরুষ ১৩,৫৪৮ জন এবং মহিলা ১৪,৩৯৬ জন। মোট পরিবার ৫,৩৫৭টি।

## অবস্থান ও সীমানা
কচুয়া উপজেলার সর্ব-উত্তরে সাচার ইউনিয়নের অবস্থান। এ ইউনিয়নের দক্ষিণে বিতারা ইউনিয়ন, পশ্চিমে পাথৈর ইউনিয়ন ও কুমিল্লা জেলার দাউদকান্দি উপজেলার মোহাম্মদপুর পশ্চিম ইউনিয়ন, উত্তরে কুমিল্লা জেলার দাউদকান্দি উপজেলার মালিগাঁও ইউনিয়ন ও কুমিল্লা জেলার চান্দিনা উপজেলার সুহিলপুর ইউনিয়ন এবং পূর্বে কুমিল্লা জেলার চান্দিনা উপজেলার সুহিলপুর ইউনিয়ন অবস্থিত।

## প্রশাসনিক কাঠামো
সাচার ইউনিয়ন কচুয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
     
## শিক্ষা ব্যবস্থা
২০১১ সালের পরিসংখ্যান অনুযায়ী সাচার ইউনিয়নের সাক্ষরতার হার ৪৬%। এ ইউনিয়নে ১টি ডিগ্রি কলেজ, ১টি আলিম মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা, ৮টি সরকারি প্রাথমিক বিদ্যালয় ও ২টি সরকারি ইবতেদায়ী মাদ্রাসা রয়েছে।
## বজরী খলা- ১টি >
বজরী খলা দারুলউলুম কাওমি মাদ্রাসা ও এতিমখানা

## শিক্ষা প্রতিষ্ঠান
;কলেজ
* সাচার ডিগ্রি কলেজ

;মাদ্রাসা
* রাগদৈল ইসলামিয়া আলিম মাদ্রাসা
* সাচার ইসলামিয়া দাখিল মাদ্রাসা
* বজরী খলা সরকারি প্রাথমিক বিদ্যালয়
* রাগদৈল আইএম দ্বিমুখী উচ্চ বিদ্যালয়
* বজরীখলা দারুল উলূম কূওমি মাদ্রাসা ও এতিমখানা

## যোগাযোগ ব্যবস্থা

## খাল ও নদী

## হাট-বাজার
সাচার ইউনিয়নের প্রধান প্রধান হাট-বাজারগুলো হল: ঐতিহাসিক শুয়ারুল বাজার, সাচার বাজার, রাগদৈল বাজার এবং বায়েক বাজার।

## দর্শনীয় স্থান
* শুয়ারুল জৈনপুর খানকা
* সাচার নাট মন্দির দৃশ্যমান
* কলাকোপা ভূঁইয়া পার্ক

## জনপ্রতিনিধি
* বর্তমান চেয়ারম্যান:

## আরও দেখুন
* কচুয়া উপজেলা, চাঁদপুর
* কচুয়া থানা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:কচুয়া (চাঁদপুর) উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ডলি ঠাকুর

**ডলি ঠাকুর** ভারতীয় নাট্যকলা জগতের এক প্রবীণ অভিনেত্রী। অভিনয়ের পাশাপাশি তিনি চলচ্চিত্রে ভূমিকাভিনেতা নির্বাচক হিসেবেও কাজ করেছেন।

## জন্ম
১৯৪৩ সালের মার্চ মাসের দশ তারিখে অবিভক্ত ভারতের উত্তর-পশ্চিম সীমান্ত প্রদেশের কোহাতে জন্মগ্রহণ করেন তিনি।

## কর্মজীবন
বিবিসি লন্ডন থেকে টেলিভিশন ও রেডিও বিষয়ক প্রশিক্ষণ লাভের পর দেশে ফিরে আসেন তিনি। ভারতে ফিরে আসার পর তিনি দেশের শীর্ষস্থানীয় সংবাদ পাঠক ও টেলিভিশন উপস্থাপকদের তালিকায় নিজের নাম যুক্ত করেন। দেশে ও দেশের বাইরে বসবাসকারী বিখ্যাত ভারতীয়দের সাক্ষাৎকার নিয়েছেন তিনি। দূরদর্শনের মুম্বই শাখার ইংরেজি সংবাদ পাঠিকা হিসেবে তিনি প্রচারের আলোতে আসেন। তিনি মঞ্চে বহু বিশ্ববিখ্যাত নাট্যকারের নাটকে কাজ করেছেন। পাঁচ বছর বয়সেই তিনি মঞ্চনাটকের প্রতি আকৃষ্ট হয়েছিলেন। তার অভিনীত নাটকগুলোর মধ্যে উল্লেখযোগ্য হল: টেনিস উইলিয়ামসের *স্ট্রিটকার নেমড ডিজায়ার*, আর্থার মিলারের *অল মাই সন্স*, হ্যারল্ড পিন্টারের *দ্য বার্থডে পার্টি* ও এডওয়ার্ড অ্যালবির *হু'জ অ্যাফ্রেইড অব ভার্জিনিয়া'স উলফ*। তিনি ২০০৫ সালে *পেজ ৩* চলচ্চিত্রে অভিনয় করেছেন। এছাড়াও তিনি অভিনয় করেছেন *হোয়াইট নয়েজ* চলচ্চিত্রে।

ডলি ঠাকুর *[[মোহনদাস করমচাঁদ গান্ধী|গান্ধী]]* চলচ্চিত্রে ভূমিকাভিনেতা নির্বাচক ও ইউনিট ইউনিট প্রকাশক হিসেবে কাজ করার মাধ্যমে চলচ্চিত্রের দুনিয়ায় যাত্রা শুরু করেন। তিনি চলচ্চিত্রে ভারতীয় অভিনেতা অভিনেত্রীদের অভিনয়ের জন্য নিযুক্ত করতেন। এরপর তিনি কাজ করেছেন বহু ভারতীয় ও বিদেশি ছবিতে। তন্মধ্যে উল্লেখযোগ্য হল: *[[ফার প্যাভিলিয়নস]]*, *[[কিম]]*, *[[ইন্ডিয়ানা জোন্স এ্যান্ড দ্য টেম্পল অব ডুম]]*, *[[মুহাম্মদ আলী জিন্নাহ|জিন্নাহ]]* ও *[[সাচ আ লং জার্নি]]*।
 
১৯৯৭ সালে তিনি *[[সিক্সথ হ্যাপিনেস]]* চলচ্চিত্রে সহকারী ভূমিকাভিনেতা নির্বাচক হিসেবে কাজ করেন। ২০০৬ সালে তাকে *[[ক্যায়া হোগা নিম্মো কা]]* শিরোনামের এক টেলিভিশন ধারাবাহিকে দেখা যায়।

তিনি ভারতের সেন্ট্রাল বোর্ড ফর ফিল্ম সার্টিফিকেশন (সিবিএফআই) এর উপদেষ্টামণ্ডলীর একজন সদস্য হিসেবে বহু বছর দায়িত্ব পালন করেছেন। এছাড়াও তিনি ২০০২ সালে ইন্ডিয়ান টেলিভিশন অ্যাওয়ার্ডসের বিচারক হিসেবেও দায়িত্ব পালন করেছিলেন। দুই যুগেরও অধিক সময় ধরে তিনি রোটারি ক্লাব অব বোম্বের সাথে যুক্ত আছেন।

ডলি ঠাকুর শীর্ষস্থানীয় পত্রিকা ও সাময়িকীগুলোতে মঞ্চনাটক ও চলচ্চিত্রের পর্যালোচনা লিখে থাকেন।

## ব্যক্তিগত জীবন
তিনি আলিক পদমসীর সাথে বিবাহবন্ধনে আবদ্ধ হন। অ্যালেক পদমসী একজন মঞ্চ অভিনেতা ও বিজ্ঞাপনচিত্র নির্মাতা। তাদের সন্তান কায়সার পদমসী মুম্বইয়ের একজন মঞ্চ অভিনেতা। মঞ্চে অভিনয়ের পাশাপাশি কায়সার মঞ্চনাটক পরিচালনাও করে থাকেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:ভারতীয় অভিনয়শিল্পী অসম্পূর্ণ
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় মঞ্চ অভিনেত্রী
ভিগো মর্টনসন

**ভিগো পিটার মর্টনসন জুনিয়র** (, ; জন্ম: ২০ অক্টোবর ১৯৫৮) হলেন একজন মার্কিন অভিনেতা, লেখক, আলোকচিত্রী, কবি ও চিত্রশিল্পী। ডেনীয় পিতা ও মার্কিন মাতার ঘরে জন্মগ্রহণকারী মর্টনসনের শৈশব কাটে ভেনেজুয়েলা ও আর্জেন্টিনায়। অভিনয় জীবনে তিনি একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেছেন এবং তিনটি একাডেমি পুরস্কার, তিনটি বাফটা পুরস্কার ও চারটি গোল্ডেন গ্লোব পুরস্কারের মনোনয়ন লাভ করেছেন।

মর্টনসন ২০০০-এর দশকের শুরুতে মহাকাব্যিক চলচ্চিত্র ত্রয়ী *[[দ্য লর্ড অব দ্য রিংস]]*-এ অ্যারাগর্ন চরিত্রে অভিনয় করে আন্তর্জাতিক অঙ্গনে পরিচিতি অর্জন করেন। তিনি ডেভিড ক্রোনেনবার্গের অপরাধমূলক থ্রিলারধর্মী *[[আ হিস্টরি অব ভায়োলেন্স]]* (২০০৫) ও *ইস্টার্ন প্রমিজেস* (২০০৭)-এ অভিনয় করে সমাদৃত হন, এবং দ্বিতীয় চলচ্চিত্রটির জন্য শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ক্রোনেনবার্গের পরিচালনায় তার তৃতীয় চলচ্চিত্র *[[আ ডেঞ্জারাস মেথড]]* (২০১১)-এ অভিনয় করে তিনি সেরা পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি *[[ক্যাপ্টেন ফ্যান্ট্যাস্টিক]]* (২০১৬) ও *[[গ্রিন বুক (চলচ্চিত্র)|গ্রিন বুক]]* (২০১৮) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:ডেনীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:নিউ ইয়র্ক শহরের লেখক
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ কবি
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রশিল্পী
বিষয়শ্রেণী:নিউ ইয়র্ক শহরের শিল্পী
বিষয়শ্রেণী:ডেনমার্কে মার্কিন প্রবাসী
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন আলোকচিত্রশিল্পী
মিরপুর মুক্তকরণ যুদ্ধ

**মিরপুর মুক্তকরণ যুদ্ধ** হল ১৯৭২ সালের ৩০ ও ৩১ জানুয়ারি মিরপুরকে পাকহানাদার মুক্ত করার জন্য সংগঠিত যুদ্ধ। মিরপুর ছিল মুক্তিযুদ্ধের শেষ রণক্ষেত্র। এই যুদ্ধের মাধ্যমে ৩১ জানুয়ারি ঢাকার মিরপুর এলাকা মুক্ত হয়।

## ইতিহাস
১৯৭২ সালের ২৭ জানুয়ারি মেজর হায়দারসহ মুক্তিযোদ্ধারা মিরপুরে প্রবেশ করে। ৩০ তারিখ ছিল অস্ত্র জমা দেওয়ার শেষ তারিখ, তাই মিরপুরকে শত্রুমুক্ত করতে ৩০ জানুয়ারি বাংলাদেশ সশস্ত্র বাহিনী মিরপুর ঘিরে রাখে এবং "মিরপুরকে মুক্ত করার প্রস্তুতি" শুরু করে। এই দিন, বাঙালি চলচ্চিত্র নির্মাতা জহির রায়হান তার নিখোঁজ ভাই শহীদুল্লাহ কাইসারকে খুঁজতে মিরপুর এলাকা যান। শহীদুল্লাহ কায়সারকে আল-বদরের সদস্যরা বাংলাদেশের স্বাধীনতা যুদ্ধের সময় অপহরণ করেছিল। জহির রায়হান ভাইয়ের সন্ধানে মীরপুরে যান এবং সেখান থেকে আর ফিরে আসেন নি। ৩১ তারিখ ছিল অবাঙালিদের অস্ত্র জমা দেওয়ার শেষ তারিখ। তাই সৈন্যরা অস্ত্রের জন্য মিরপুর ও মোহাম্মদপুর থানায় অনুসন্ধান শুরু করে এবং এ অঞ্চলে কারফিউ আরোপ করা হয়। এক পর্যায়ে মোহাম্মদপুর ও মিরপুরে অবস্থানরত বিহারি ও বাংলাদেশ সশস্ত্র বাহিনীর মধ্যে গুলিবর্ষণ ঘটে। এতে জিয়াউল হক লোদী, লে. সেলিমসহ ৪১ জন সামরিক বাহিনীর সদস্য, শতাধিক পুলিশ এবং মুক্তিযোদ্ধা শহীদ হন।
৩১ জানুয়ারি সকালে রাজধানীর ঢাকার মিরপুর এলাকা মুক্ত হয়।

## স্মরণ
প্রতিবছর ৩১ জানুয়ারিকে মিরপুর মুক্ত দিবস হিসেবে পালন করা হয়।

## তথ্যসূত্র

বিষয়শ্রেণী:১৯৭২-এ বাংলাদেশ
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:বাংলাদেশের সামরিক ইতিহাস
বিষয়শ্রেণী:১৯৭১-এ বাংলাদেশ
ফুটকড়াই

**ফুটকড়াই** ছোলা ও চিনি সহযোগে তৈরি একটি মিষ্টি জাতীয় খাবার। মুখরোচক এই খাদ্যটি দোল পূর্ণিমার আগের দিন ন্যাড়া পুড়ানোর পর ও দোল উৎসবের  প্রসাদ হিসাবে খাওয়া হয়। বাংলার এই প্রাচীন ঐতিহ্য বর্তমানে আধুনিকতার ছোঁয়ায় কিছুটা জনপ্রিয়তা হারিয়েছে।

## ঐতিহ্য ও ইতিহাস
শ্রীকৃষ্ণের দোলযাত্রা ও চৈতন্যদেবের আবির্ভাব উপলক্ষ্যে বিভিন্ন মঠ মন্দিরে বৈষ্ণব ধর্মাবলম্বীরা এই দিনটি উৎযাপন করেন। এই উৎসবের প্রসাদ হিসাবে নানা ধরনের মিষ্টি জাতীয় খাবার প্রস্তুত করা হয় এবং তা জনগণের মধ্যে বিতরণ করা হয়। বিভিন্ন মিষ্টির মধ্যে মঠ, ফুট কড়াই, মুড়কি বিশেষ উল্লেখযোগ্য। ফুটকড়াই প্রসাদ হিসাবে ছাড়াও ন্যাড়া পুড়ার সময় নিভে যাওয়া আগুনে দেওয়ার রীতি আছে।

কলকাতার বউবাজারে নীলমণি দের ঠাকুরবাড়িতে পূর্ণিমার দিন মহাসমারোহে চাঁচড় পোড়ানো হয় এবং পরেরদিন দোল উদ্‌যাপন করা হয়। উভয় উৎসবেই পূজার পাশাপাশি ভোগের আয়োজন করা হয়। ভোগ হিসাবে লুচি-তরকারি, ঘিপোয়া, ফুটকড়াই, মঠ, কদমা তিলেখাজা ইত্যাদির আয়োজন করা হয়।

এছাড়া মহেন্দ্রনাথ দত্তের লেখা থেকে পাওয়া যায়, 

বর্তমানে কিছু কিছু পরিবারে পুজোতে ও মন্দিরে পুজোতে ভোগের সামগ্রী হিসাবে ঐতিহ্যবাহী নানা মিষ্টান্ন দেওয়া হয়। মঠ গোলাপি, হলুদ, সাদা মূলত এই ৩ রঙের হয়। এগুলি দেখতে চিনির তৈরি অনেকটা টাওয়ারের মত দেখতে শক্ত মিষ্টি। আগে চুটিয়ে রঙ খেলার ফাঁকে ফাঁকে চলত মঠ খাওয়ার চল ছিল। একই সাথে ফুটকড়াই খাওয়া হতো। কালচে ভাজা মটরের ওপর চিনির আস্তরণ। মুখে দিয়ে চিবালে কড়মড় করে আওয়াজ হত।
বর্তমানে রং খেলার সাথে সাথে খাওয়ার চল না থাকলেও দেবতার প্রসাদ হিসাবে কোনওক্রমে বেঁচে আছে। যদিও তাও অনেক পরিবার থেকেই এই ঐতিহ্যবাহী খাবারটি হারিয়ে গেছে।

## প্রস্তুতি
খুবই সহজ ও সাধারণ ভাবে ফুটকড়াই তৈরি করা হয়। ছোলা ভেজে তারউপর চিনির আস্তরণ দিয়ে ফুটকড়াই তৈরি হয়। খানিক মচমচে ধরনের হয়। খাবার সময় মচমচে আওয়াজ হয়।

## তথ্য সূত্র

বিষয়শ্রেণী:বাংলার মিষ্টি
বিষয়শ্রেণী:বাংলার খাদ্য
বিষয়শ্রেণী:মিষ্টান্ন
বিষয়শ্রেণী:মিষ্টি
বিষয়শ্রেণী:দোলযাত্রা
শুভদা গোগাটে

**শুভদা গোগাটে** (জন্ম: ২ সেপ্টেম্বর ১৯৪৩) মহারাষ্ট্রের একজন মারাঠি লেখিকা। মারাঠি সাহিত্যে তার অবদান অপরিসীম।

## জীবনী
শুভদা গোগাটে ১৯৪৩ সালের সেপ্টেম্বর মাসের ২ তারিখে নাশিকে জন্মগ্রহণ করেন। তার পিতার নাম দিনকর দামোদর রানাদে এবং তার মাতার নাম সরোজিনী দিনকর রানাদে। তিনি ছিলেন দিনকর-সরোজিনী দম্পতির দ্বিতীয় কন্যা। জন্মের পর তার নাম 'পুষ্পা রানাদে' রাখা হয়েছিল।

তিনি কোনোদিন ভাবেন নি যে, তিনি একজন লেখিকা হবেন। কিন্তু, ছোটবেলা থেকেই লেখালেখির সাথে যুক্ত ছিলেন তিনি। ছোটবেলায় তিনি কিছু ছোটগল্প লিখেছিলেন। তিনি মারাঠি এবং ইংরেজি ভাষার বই সাময়িকী ও বিজ্ঞপ্তি পড়তে ভালবাসতেন। তার বাবা তার মতই আগ্রহী পাঠক ছিলেন। তিনি এই গুণটি তার বাবার কাছ থেকে পেয়েছিলেন। শুভদা ১৯৬২ সালে রসায়নে বিএসসি পাস করেন এবং বেশ কিছু বছর একটি স্কুলে শিক্ষকতা করেন।

১৯৬৬ সালে তিনি শারদ গোগাটের সাথে বিবাহবন্ধনে আবদ্ধ হন, যিনি ছিলেন একজন বই বিক্রেতা এবং প্রকাশক। তিনি তার স্বামীর কাজে উৎসাহ পেতেন এবং স্বামীকে সহায়তা করতেন।

১৯৮১-৮২ সালে তিনি লেখালেখি আরম্ভ করেন। তার প্রথম উপন্যাস *যন্ত্রযানী* ১৯৮৩ সালে প্রকাশিত হয়। তার উপন্যাসটি মাসিক সাময়িকী *নাভাল*-এ দুই খণ্ডে প্রকাশিত হয়। এরপর এটি বই আকারে বাজারে আসে। বইটির জন্য তিনি রাজ্য সরকার কর্তৃক পুরস্কারে ভূষিত হন। তার প্রথম বইটি ছিল একটি বৈজ্ঞানিক কল্পকাহিনি।

প্রথম বই লেখার পর তিনি *খান্ডালচ্য ঘাটাসাঠি* উপন্যাসটি লিখেন। এই বইটি ছিল একটি ঐতিহাসিক উপন্যাস। বইটি ভারতের প্রথম রেলপথ নির্মাণের কাহিনি অবলম্বনে লেখা। বইটি লেখার জন্য লেখিকা অনেক গবেষণা করতে হয়। বইটি প্রকাশিত হয় ১৯৯২ সালে। বইটি মারাঠি সাহিত্য পরিষদ থেকে 'সেরা উপন্যাস' এর পুরস্কার জিতে। এছাড়াও বইটি তাকে এনে দেয় 'মৃন্ময়ী পুরস্কার'। তিনি পুরস্কারটি গ্রহণ করেছিলেন প্রখ্যাত মারাঠি লেখক জি.এন.দান্দেকারের কাছ থেকে। বিষয়টি তার মত নবীন লেখকের জন্য খুবই গৌরবজনক বিষয় ছিল।

ন্যাশনাল বুক ট্রাস্ট অব ইন্ডিয়া বিভিন্ন ভারতীয় ভাষায় লেখা সেরা বৈজ্ঞানিক কল্পকাহিনিগুলোর ইংরেজি অনুবাদ করে। ইংরেজিতে অনূদিত গল্পগুলো নিয়ে *ইট হ্যাপেন্ড টুমরো* নামের একটি বই বের করে। বইটিতে মোট ১৯টি গল্প আছে। বইটিতে শুভদা গোগাটের লেখা *বার্থরাইট* গল্পটি স্থান পায়।

## উল্লেখযোগ্য সাহিত্যকর্ম
### বৈজ্ঞানিক কল্পকাহিনি
* *যন্ত্রযানী* (উপন্যাস)
* *মার্জিনালস* (ছোটগল্প সংকলন)
* *ভাসুদেভে নেলা ক্রুশনা* (ছোটগল্প সংকলন)
* *আসমানি* (ছোটগল্প সংকলন)

### ঐতিহাসিক উপন্যাস
* *খান্ডালচ্য ঘাটাসাঠি*
* *সন্ধ্যা বাদলতানা*

### অতিপ্রাকৃত
* *ঘর* (ছোটগল্প সংকলন)

### অন্যান্য বই
* *হৃদয় বিকার নিবারণ*
* *নির্ময় যশসাথী ধ্যান*

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:মারাঠি ভাষার লেখক
বীরপাড়া, আলিপুরদুয়ার

**বীরপাড়া** আলিপুরদুয়ার জেলার ডুয়ার্স অঞ্চলের একটি অর্থনৈতিকভাবে উল্লেখযোগ্য শহর৷ এটি চা-বাগানগুলির অন্যতম প্রধান বিপণন ও রপ্তানি কেন্দ্র৷

## জনতত্ত্ব
বীরপাড়া মাদারীহাট ব্লকে বাঙালি সহ গোর্খা, মারোয়াড়ি ও পাহাড়ি জনগোষ্ঠীর বসবাস থাকলেও বীরপাড়া শহরে বাঙালিদের অধিক সংখ্যাগরিষ্ঠতা লক্ষণীয়৷

## অর্থনীতি
বীরপাড়া শহরটি একাধিক চা বাগানের মাঝে অবস্থিত হওয়ার জন্য উনবিংশ শতকে এই শহরটির বহুলাংশে শ্রীবৃদ্ধি হয়েছিলো৷ কিন্তু বর্তমানে একাধিক চা বাগান বন্ধ ও শ্রমিক অসন্তোষের কারণে এলাকাটির অর্থনৈতিক পতন হয়েছে৷ বর্তমানে এর অর্থনীতি ভুটানের সঙ্গে বাণিজ্যের ওপর নির্ভরশীল৷ যদিও বর্তমানে স্থানীয় কুটিরশিল্প ও কিছু হিন্দিভাষী যুবকের উদ্যোগে পার্শ্ববর্তী এথেলবাড়িতে কারখানা ও বাণিজ্য নির্ভর শিল্প গড়ে উঠেছে৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:আলিপুরদুয়ার জেলার শহর ও নগর
রাজাভাতখাওয়া

**রাজাভাতখাওয়া** পশ্চিমবঙ্গ রাজ্যের আলিপুরদুয়ার জেলাতে অবস্থিত একটি ছোটো জনবসতি৷ এটি সড়কপথে জেলাসদররের সাথে যুক্ত হলেও চারদিক দিয়ে বক্সা জাতীয় উদ্যান দ্বারা পরিবেষ্ঠিত৷ অঞ্চলটি মনেরম প্রাকৃৃতিক পরিবেশের জন্য জনপ্রিয়৷ রাজ্য সরকারের পক্ষ থেকে বক্সা ব্যাঘ্র সংরক্ষণ পরিদর্শনের জন্য অনুমতিপত্র এখান থেকেই দেওয়া হয়৷
## নামকরণ
আক্ষরিক অর্থে রাজাভাতখাওয়ার অর্থ যেখানে রাজা ভাত খেয়েছিলেন৷ জনশ্রুতি অনুসারে ১৮০০ খ্রিষ্টাব্দ নাগাদ কোচবিহারের রাজা বর্তমান রাজাভাতখাওয়া অঞ্চল থেকে ভুটানের রাজাকে সিংহাসনচ্যুত করার প্রতিজ্ঞা করে তারপর ভাত খাওয়ার সিদ্ধান্ত নেন৷ কিছুদিন পরে ভুটানের রাজা স্বয়ং এই অঞ্চল ত্যাগ করলে মিত্রতার গ্রহণের সাথে ঘনজঙ্গলাবৃৃৃত জনপদটিতে ভোজনের আয়োজন করা হয়৷ এভাবে রাজাভাতখাওয়া মানের উৎপত্তি৷
## পরিবহন

৩১৭ নং জাতীয় সড়কটি এই জনপদের ওপর দিয়ে নির্মিত৷ তাছাড়া রাজাভাতখাওয়া রেল স্টেশনটি নিউ জলপাইগুড়ি-আলিপুরদুয়ার-শামুকতলা রোড লাইনের একটি স্টেশন৷ রাজাভাতখাওয়া-জয়ন্তী লাইনটি ২০১২ সালে অনুমোদন প্রাপ্ত ও বর্তমানে নির্মীয়মান৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:আলিপুরদুয়ার জেলার শহর ও নগর
ক্যানিং রেলওয়ে স্টেশন

**ক্যানিং রেলওয়ে স্টেশন** হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ক্যানিং ও তার পার্শ্ববর্তী এলাকাগুলিতে রেল পরিষেবা প্রদান করে।

## স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।

## তথ্যসূত্র

## বহিঃসংযোগ
*  
*  
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৬২-এ ভারতে প্রতিষ্ঠিত
বিষয়শ্রেণী:শিয়ালদহ রেল বিভাগ
বিষয়শ্রেণী:১৮৬২-এ চালু রেলওয়ে স্টেশন
বিষয়শ্রেণী:১৮৬২-এ ভারতে চালু রেলওয়ে স্টেশন
দীপন ঘোষ

**দীপন কুমার ঘোষ** বা **দীপন ঘোষ** একজন ভারতীয় বাঙালি পদার্থবিজ্ঞানী, যিনি হাইজেনবার্গ অ্যান্টিফেরোম্যাগনেটের সর্বনিম্ন শক্তিস্তর সঠিকভাবে পরিমাপের জন্য পরিচিত, যা মজুমদার-ঘোষ মডেল হিসাবে সুপরিচিত। এই মডেল উপস্থাপনা তিনি চঞ্চল কুমার মজুমদারের সহকর্মী ছিলেন।

## শিক্ষাজীবন
দীপন ঘোষ ১৯৬৬ খ্রিষ্টাব্দে ওড়িয়ার রয়েভেনশাও কলেজ থেকে স্বর্ণপদক (গোল্ড মেডেলিস্ট) হিসাবে এমএসসি ডিগ্রি পান। এরপর বোম্বাই (বর্তমানে মুম্বাই)-এর টাটা মৌলিক গবেষণা প্রতিষ্ঠান থেকে ১৯৭১ খ্রিষ্টাব্দে চঞ্চল কুমার মজুমদারের অধীনে চৌম্বকীয় হ্যামিল্টনিয়ানের উপর গবেষণা করে পিএইচডি গ্রহণ করেন। তিনি ১৯৭২ থেকে ১৯৭২ খ্রিষ্টাব্দ পর্যন্ত জন জিম্যানের সঙ্গে ব্রিস্টল বিশ্ববিদ্যালয় থেকে এবং ১৯৭৩-৭৩ খ্রিষ্টাব্দে নর্থওয়েস্টার্ন বিশ্ববিদ্যালয় থেকে কে এস এস সিঙ্গির সঙ্গে পোস্ট-ডক্টরেট করেন।

## কর্মজীবন
* ২০০৫ থেকে ২০০৬ খ্রিষ্টাব্দ পর্যন্ত তিনি ইন্ডিয়ান ইনস্টিটিউট অব টেকনোলজির বোম্বে বিভাগের উপপরিচালক ছিলেন এবং ২০০৫ থেকে ২০০৭ খ্রিষ্টাব্দ পর্যন্ত ইন্ডিয়ান ফিজিক্স এসোসিয়েশনের সভাপতি ছিলেন।
* ১৯৭৪ খ্রিষ্টাব্দে আইআইটি বোম্বেতে যোগ দেওয়ার আগে তিনি সান্তা ক্রুজ শহরের ক্যালিফোর্নিয়া বিশ্ববিদ্যালয়ে এবং বিশ্বভারতী বিশ্ববিদ্যালয়ে নিযুক্ত হন।
* বর্তমানে তিনি আইআইটি বোম্বের অবসরপ্রাপ্ত অধ্যাপক।

## তথ্যসূত্র

বিষয়শ্রেণী:ভারতীয় পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:বাঙালি বিজ্ঞানী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:যাদবপুর বিশ্ববিদ্যালয়ের শিক্ষক
বিষয়শ্রেণী:বিশ্বভারতী বিশ্ববিদ্যালয়ের শিক্ষক
বিষয়শ্রেণী:ভারতীয় তাত্ত্বিক পদার্থবিদ
মজুমদার-ঘোষ মডেল

**মজুমদার-ঘোষ মডেলটি** একমাত্রিক কোয়ান্টাম হেইসেনবার্গের স্পিন মডেলের একটি সম্প্রসারণ, যেখানে একটি অতিরিক্ত মিথস্ক্রিয়া দ্বারা পরস্পর ঘূর্ণনযুক্ত দুটি ল্যাটিস যুক্ত হয় এবং দ্বিতীয় প্রতিবেশী জোড়টি প্রথমটির সাপেক্ষে অর্ধেক শক্তিশালী হয়। এটি J1 J2 মডেলের একটি বিশেষ ধারণা। ভারতীয় পদার্থবিজ্ঞানী চঞ্চল কুমার মজুমদার ও দীপন ঘোষের নামানুসারে এই মডেলের নামকরণ করা হয়।

মজুমদার-ঘোষ মডেলটি খুবই উল্লেখযোগ্য, কারণ এটির ভূমিস্তর (সর্বনিম্ন শক্তি কোয়ান্টাম স্তর) সঠিকভাবে পাওয়া যায় ও সহজ আকারে লিখিত হতে পারে। আরও জটিল ঘূর্ণন মডেল এবং পর্যায়গুলি বোঝার জন্য এটি একটি কার্যকর সূচনা করে।

## সংজ্ঞা
মজুমদার-ঘোষ মডেলটি নিম্নলিখিত হ্যামিল্টনিয়ান (কোয়ান্টাম বলবিজ্ঞান) দ্বারা সংজ্ঞায়িত করা হয়েছে:
:\hat H = J \sum_{j =1}^{N} \vec{S}_j \cdot \vec{S}_{j+1} + \frac{J}{2} \sum_{j =1}^{N} \vec{S}_j \cdot\vec{S}_{j+2} 
যেখানে S ভেক্টরটি হল কোয়ান্টাম  স্পিন অপারেটর এবং এর কোয়ান্টাম নম্বর S = ১/২ দ্বারা চিহ্নিত।
সমবায়দের জন্য অন্যান্য সম্মেলনগুলি সাহিত্যে নেওয়া যেতে পারে, তবে সবচেয়ে গুরুত্বপূর্ণ বিষয় হল প্রথম প্রতিবেশী জোড় ও দ্বিতীয়-প্রতিবেশী জোড়ের অনুপাত ২:১।

## সর্বনিম্ন শক্তিস্তর
মজুমদার-ঘোষ মডেল থেকে দুটি ন্যূনতম শক্তি স্তর পাওয়া যায়, যেখানে প্রতিবেশী ঘূর্ণন যুগ্ম একক কনফিগারেশন গঠন করে। প্রতিটি স্থল রাষ্ট্রের জন্য তরঙ্গাকৃতি এই একক জোড়াগুলির একটি পণ্য। এটি ব্যাখ্যা করে কেন একই শক্তির সাথে কমপক্ষে দুটি স্থল রাষ্ট্র থাকতে হবে, কারণ একটিকে অন্যতম স্থান থেকে কেবল একত্রিত করা, বা অনুবাদ করে, এক জ্যাকেট ফাঁক দ্বারা সিস্টেম থেকে নেওয়া যেতে পারে। প্রতিটি ভূমি স্তরের জন্য তরঙ্গাকৃতি এই একক জোড়াগুলি গঠন করে।

## সরলীকরণ
মজুমদার-ঘোষ মডেলটি একটি ছোট মুষ্টিমেয় বাস্তবিক কোয়ান্টাম স্পিন মডেলগুলির মধ্যে একটি, যা সঠিকভাবে সমাধান করা যেতে পারে। তাছাড়া, এর নিম্নস্তরগুলি  ভ্যালেন্স-বন্ড সলিড (ভিবিএস)-এর সাধারণ উদাহরণ। মজুমদার-ঘোষ মডেলটি অন্য একটি বিখ্যাত ঘূর্ণন  মডেল, এএকেএলটি(AKLT) মডেলের সঙ্গে সম্পর্কিত।
মজুমদার-ঘোষ মডেলটি লেব-শ্লুটজ-ম্যাটিস থিওরেম এরও একটি গুরুত্বপূর্ণ উদাহরণ, যা ব্যক্ত করে যে একটি অসীম, একমাত্রিক, অযুগ্ম পূর্ণসংখ্যা স্পিন পদ্ধতিতে তার সর্বনিম্ন শক্তিস্তর এবং উত্তেজিত শক্তিস্তরের মধ্যে কোনও শক্তিস্তর (বা ফাঁক) থাকতে পারে না অথবা একাধিক শক্তিস্তর রয়েছে। মজুমদার-ঘোষ মডেলের ক্ষেত্রে দুটি স্তরের (সর্বনিম্ন ও উত্তেজিত শক্তিস্তর) মধ্যে শক্তিস্তর রয়েছে, যা দ্বিতীয় বিষয়টির সঙ্গে সংগতিপূর্ণ।

## আরো দেখুন
* হাইজেনবার্গের কোয়ান্টাম মডেল
* হাইজেনবার্গের ক্লাসিক্যাল মডেল
* J1 J2 মডেল
* t-J মডেল

## তথ্যসূত্র

বিষয়শ্রেণী:পরিসংখ্যানগত বলবিজ্ঞান
বিষয়শ্রেণী:কোয়ান্টাম চুম্বকত্ব
বিষয়শ্রেণী:ল্যাটিস মডেল
বিষয়শ্রেণী:পরিসংখ্যানিক বলবিজ্ঞান
আলতাফ হোসেন গোলন্দাজ

**আলতাফ হোসেন গোলন্দাজ** (১৫ আগস্ট ১৯৪৭ — ১৭ জুলাই ২০০৭) একজন বাংলাদেশী রাজনীতিবিদ ও সাবেক সংসদ সদস্য। তিনি বাংলাদেশ আওয়ামী লীগ এর রাজনীতির সাথে সম্পৃক্ত ছিলেন। তিনি ময়মনসিংহ-১০ থেকে তিন বার সংসদ সদস্য নির্বাচিত হয়েছিলেন।

## প্রাথমিক জীবন
আলতাফ হোসেন গোলন্দাজ ১৯৪৭ সালের ১৫ই আগস্ট ময়মনসিংহ জেলার গফরগাঁও উপজেলার নিগুয়ারী গ্রামে তার নানার বাড়িতে জন্মগ্রহণ করেন। তার পিতার নাম হল রুস্তম আলী গোলন্দাজ। তিনি জগন্নাথ কলেজ থেকে বিএ পাশ করেন।

## কর্মজীবন
গোলন্দাজ ১৯৮৯ সালে গফরগাঁও উপজেলা পরিষদের চেয়ারম্যান নির্বাচিত হয়েছিলেন। ১৯৯১ সালে পঞ্চম জাতীয় সংসদ নির্বাচনে তিনি বাংলাদেশ আওয়ামী লীগ থেকে মনোনয়ন নিয়ে ময়মনসিংহ-১০ আসন থেকে সংসদ সদস্য নির্বাচিত হয়েছিলেন। ১৯৯৬ সালের ফেব্রুয়ারিতে অনুষ্ঠিত নির্বাচনে বাংলাদেশ আওয়ামী লীগ নির্বাচন বয়কট করলে তিনি ঐ নির্বাচনে অংশগ্রহণ করেন নি। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি পুনরায় সংসদ সদস্য নির্বাচিত হয়েছিলেন, তিনি বিএনপির ফজলুর রহমান সুলতানকে পরাজিত করেছিলেন। ২০০১ সালে ৮ম জাতীয় সংসদ নির্বাচনে তিনি আবারও একই আসন থেকে সংসদ সদস্য নির্বাচিত হয়েছিলেন।

## ব্যক্তিগত জীবন
গোলন্দাজ মাহফুজা গোলন্দাজের সাথে বিবাহ বন্ধনে আবদ্ধ হন। এই দম্পত্তির ফুয়াদ গোলন্দাজ জগলু (মৃত) ও ফাহমী গোলন্দাজ বাবেল নামের দুই ছেলে ও আঞ্জুম গোলন্দাজ নামের এক মেয়ে রয়েছে।

## মৃত্যু
গোলন্দাজ ২০০৭ সালের ১৭ জুলাই ঢাকার এমপি হোস্টেলে মৃত্যুবরণ করেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:জগন্নাথ কলেজের প্রাক্তন শিক্ষার্থী
সদা কাউর

**সদা কাউর** (পাঞ্জাবি: ਸਦਾ ਕੌਰ) (১৭৬২ – ১৮৩২) ১৭৮৯ সাল থেলে ১৮২১ সাল পর্যন্ত কানহাইয়া মিসালএর প্রধান ছিলেন। তিনি ছিলেন গুরুবকশ সিং কানহাইয়ার সহধর্মিণী, জয় সিং কানহাইয়ার উত্তরাধিকারিণী ও কানহাইয়া মিসাল প্রধান। ১৭৮৫ সালে তার স্বামীর ও ১৭৮৯ সালে তার শ্বশুরের মৃত্যুর পর তিনি কানহাইয়া মিসালের মসনদে বসেন। তিনি ছিলেন একজন বুদ্ধিমতী ও উচ্চাকাঙ্ক্ষী নারী। এছাড়াও তিনি  ছিলেন শিখ সাম্রাজ্যের প্রতিষ্ঠাতা রণজিৎ সিং-এর শ্বাশুড়ি। রণজিৎ সিং-এর পাঞ্জাবের সিংহাসনে বসার ক্ষেত্রে গুরুত্বপূর্ণ ভূমিকা রেখেছিলেন তিনি।

## প্রারম্ভিক জীবন ও বিবাহ
১৭৬২ সালে এক ঢালিওয়াল জাট পরিবারে জন্ম নেন সদা কাউর। ১৭৬৬ সালে ৭ বছরের শিশু গুরুবকশ সিং-এর সাথে বিয়ে দেওয়া হয় তাকে। তার স্বামী ছিলেন কানহাইয়া মিসাল প্রধান জয় সিং এর বড় ছেলে ও উত্তরাধিকারী। গুরুবকশ সিং এর ঔরসে ১৭৮২ সালে তার একটি মেয়ের জন্ম হয়। তাদের মেয়ের নাম ছিল মেহতাব কাউর।

## কানহাইয়া মিসালের নেতৃত্ব
১৭৮৫ সালে বাটালা যুদ্ধে সুকেরচাকিয়া মিসাল, রামগঢ়িয়া মিসাল ও স্ংসার চাঁদ কাটোচের বিরুদ্ধে লড়ে মারা যান তার স্বামী গুরুবকশ সিং। এর পরের বছর সুকেরচাকিয়া মিসাল প্রধানের পুত্র রণজিৎ সিং এর সাথে তার কন্যা মেহতাব কাউরকে বিয়ে দেন। ১৭৮৯ সালে তার শ্বশুর জয় সিং কানহাইয়া মৃত্যুবরণ করেন। এরপর তাকে কানহাইয়া মিসালের সিংহাসনে বসতে হয় ও দায়িত্ব নিতে হয় প্রায় আট হাজার অশ্বারোহী বাহিনীর।

১৭৯২ সালে মহান সিং এর মৃত্যুর পর তার জামাতা রণজিৎ সিং সুকেরচাকিয়া মিসালের মসনদে বসেন। অল্পবয়সী রণজিৎ সিং এর রাজপ্রতিনিধি নিযুক্ত হন তিনি। তিনি কানহাইয়া মিসাল ও সুকেরচাকিয়া মিসাল দুইটাই ব্যবহার করে রণজিৎ সিংকে সামনের দিকে নিয়ে যান।

১৭৯৯ সালের জুলাই মাসের সাত তারিখে রণজিৎ সিং ও সদা কাউর প্রায় ত্রিশ হাজার সৈন্য লাহোর আক্রমণ করেন। রণজিৎ সিং লোহারি গেট দিয়ে ও সদা কাউর দিল্লি গেট দিয়ে নগরীর অভ্যন্তরে প্রবেশ করেন। ১৮০১ সালে তিনি রণজিৎ সিংকে লাহোরের সিংহাসনে বসান। তিনি আর রণজিৎ সিং লাহোর আক্রমণের সিদ্ধান্ত নিয়েছিলেন কেননা, তারা বুঝতে পেরেছিলেন, যাঁর হাতে লাহোর থাকবে, তার হাতে গোটা পাঞ্জাব থাকবে।

অমৃতসর, চিনিওট, কসুর, এটক ও হাজরার যুদ্ধে তিনি রণজিৎ সিং এর সাথে ছিলেন। ১৮০৭ সালে রণজিৎ সিং দ্বিতীয় বিয়ে করেন। বিষয়টি মন থেকে মেনে নিতে পারেন নি তিনি। এরপর তিনি রণজিৎ সিং এর সঙ্গ ত্যাগ করেন। তখন সদা কাউর নিজের রাজ্য শাসনের পরিকল্পনা করলে রণজিৎ সিং তার গতিবিধি সীমিত করে দেন। ১৮২০ সালের পর তিনি তার রাজ্য ফিরে পান।

## মৃত্যু
সদা কাউর ১৮৩২ সালে লাহোরে মৃত্যুবরণ করেন।

## জনপ্রিয় সংস্কৃতিতে
লাইফ ওকে চ্যানেল শের-ই-পাঞ্জাব: মহারাজা রণজিৎ সিং নামের একটি টিভি ধারাবাহিক নির্মাণ করে। টিভি ধারাবাহিকটিতে 'সদা কাউর' চরিত্রে অভিনয় করেছিলেন অভিনেত্রী সোনিয়া সিং।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:১৭৬২-এ জন্ম
বিষয়শ্রেণী:১৮৩২-এ মৃত্যু
বিষয়শ্রেণী:ভারতীয় শিখ
বিষয়শ্রেণী:পাঞ্জাবি ব্যক্তি
বিষয়শ্রেণী:১৮শ শতাব্দীর নারী শাসক
বিষয়শ্রেণী:ভারতীয় রাজকীয় নারী
বিষয়শ্রেণী:যুদ্ধে ভারতীয় নারী
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:১৮শ শতাব্দীর ভারতীয় ব্যক্তি
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯শ শতাব্দীর ভারতীয় ব্যক্তি
২০১৯ আয়ারল্যান্ড ত্রি-দেশীয় সিরিজ

**২০১৯ আয়ারল্যান্ড ত্রি-দেশীয় সিরিজ** একদিনের আন্তর্জাতিক ক্রিকেট প্রতিযোগিতাবিশেষ। পূর্ব-ঘোষিত সময়সূচী মোতাবেক ৫ থেকে ১৭ মে, ২০১৯ তারিখ পর্যন্ত আয়ারল্যান্ডের ক্লোনটার্ফ ও মেলাহাইডে অনুষ্ঠিত হয়েছে। সম্প্রচারজনিত চুক্তির কারণে সিরিজটি **ওয়ালটন ওডিআই ট্রাই-সিরিজ, ২০১৯** নামে পরিচিতি পাচ্ছে। এ প্রতিযোগিতায় বাংলাদেশ,  আয়ারল্যান্ড ও ওয়েস্ট ইন্ডিজ একদিনের আন্তর্জাতিকে অংশগ্রহণ করে। তন্মধ্যে, বাংলাদেশ ও ওয়েস্ট ইন্ডিজ দল ২০১৯ সালের ক্রিকেট বিশ্বকাপ প্রতিযোগিতায় অংশগ্রহণের উদ্দেশ্যে প্রস্তুতি নেয়ার লক্ষ্যে ওডিআইয়ে অংশ নেয়।

প্রথম দল হিসেবে ওয়েস্ট ইন্ডিজ চূড়ান্ত খেলায় উপনীত হয়। এ পর্যায়ে তারা স্বাগতিক আয়ারল্যান্ডকে সিরিজের চতুর্থ খেলায় পরাভূত করেছিল। এর পরের খেলাতেই বাংলাদেশ দল ওয়েস্ট ইন্ডিজকে পরাজিত করে চূড়ান্ত খেলায় পৌঁছে। বাংলাদেশ সিরিজ জয় করে। বৃষ্টিবিঘ্নিত চূড়ান্ত খেলায় বাংলাদেশ দল ওয়েস্ট ইন্ডিজকে পাঁচ-উইকেটে পরাভূত করে। এবারই প্রথম কোন বহুদলীয় আন্তর্জাতিক প্রতিযোগিতার শিরোপা জয় করে বাংলাদেশ দল।

## দলীয় সদস্য

## প্রস্তুতিমূলক খেলা

## পয়েন্ট তালিকা

## সময়সূচী
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## চূড়ান্ত খেলা

## তথ্যসূত্র

## আরও দেখুন
* তামিম ইকবাল
* ২০১৯ ক্রিকেট বিশ্বকাপ
* ২০১৭ আয়ারল্যান্ড ত্রি-দেশীয় সিরিজ

## বহিঃসংযোগ
* ইএসপিএনক্রিকইনফোয় সিরিজের প্রধান পাতা 

বিষয়শ্রেণী:২০১৯-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৯-এ বাংলাদেশী ক্রিকেট
বিষয়শ্রেণী:২০১৯-এ আইরিশ ক্রিকেট
বিষয়শ্রেণী:২০১৯-এ ওয়েস্ট ইন্ডিয়ান ক্রিকেট
বিষয়শ্রেণী:বাংলাদেশ ক্রিকেট দলের আয়ারল্যান্ড সফর
বিষয়শ্রেণী:ওয়েস্ট ইন্ডিজ ক্রিকেট দলের আয়ারল্যান্ড সফর